ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44

Место:Обреновац

Број: 105-E.03.01.-41352/9-2019 од 28.02.2019.год.

На основу члана 54. и 63. Закона о јавним набавкама („Службени гласник РС", бр. 124/12, 14/15 и 68/15), Комисија за јавну набавку број **2677/2018 (3000/1481/2018)** за набавку добара: Лак жица за премотавање НН електро мотора, на захтев заинтересованих лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 2.**

Пет и више дана пре истека рока предвиђеног за подношење понуда, заинтересована лица су у писаном облику од наручиоца тражила додатне информације односно појашњења, а Наручилац објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

За позиције 21. до 32. траже се Бужири за премотавање ел.мотора.

Која класа изолације односно која температурна класа за тражене бужире вам је потребна?

**ОДГОВОР 1:**

Потребна нам је Н-класа, 180оC.

**ПИТАЊЕ 2**:

За позиције 35. до 38. тражи се Конац за баждарење намотаја.

Да ли сте уместо речи баждарење, треба заменити реч бандажирање намотаја?

**ОДГОВОР 2:**

Треба заменити реч у бандажирање намотаја.

**ПИТАЊЕ 3**:

За позиције 35. до 38. тражи се Конац за баждарење намотаја пречника од 5 до 20 mm.

Молимо да нам прецизније појасните тражени материјал с обзиром да не постоји конац за пречнике од 5 до 20 mm.

Да ли се можда ради о кепер или жаконет или полиестер траци у ширини 5, 10, 15 и 20 mm?

Укоилико се ради о концу који су мањих пречника, да ли се мисли на синтетички конац и у том случају да ли је потребно да буде са уметком или без уметка?

**ОДГОВОР 3:**

Мисли се на кепер траку за везивање намотаја без уметка.

**ПИТАЊЕ 4**:

За позицију 17. тражи се изолациони папир H класе, Nomex 0,15 mm.

Пошто је стандардна дебљина произвођача 0,14 mm са фабричком толеранцијом +/- 0,01 mm, да ли можемо за тражену позицију да понудимо стандардну дебљину 0,14 са наведеном толеранцијом.

**ОДГОВОР 4:**

Можете да понудите стандардну дебљину 0,14 са наведеном толеранцијом.

**ПИТАЊЕ 5**:

За позицију 18. тражи се изолациони папир H класе, Nomex 0,20 mm.

Пошто је стандардна дебљина произвођача 0,19 мм са толеранцијом +/- 0,01 mm, да ли можемо за тражену позицију да понудимо стандардна дебљину 0,19 са наведеном толеранцијом.

**ОДГОВОР 5:**

Можете да понудите стандардну дебљину 0,19 са наведеном толеранцијом.

**ПИТАЊЕ 6**:

У конкурсној документацији 3.4 Квалитативни и квантитативни пријем, став 2 наведено је да се приликом пријема робе добра морају испоручити у оригиналном паковању.

С обзиром да су тражене количине у КД мање од оригиналних паковање (нпр. паковања бужира су од 100 и 200 m, а ви тражите по 15 m, исто важи и за остале материјале), молимо да се та клаузула избрише или редефинише.

**ОДГОВОР 6:**

Сви материјали за које су тражене количине мање од оригиналног паковања могу бити испоручени без оригиналног паковања.

**ПИТАЊЕ 7**:

У наведеној спецификацији за позиције 1 до 16 тражи се трослојна жица за премотавање ел.мотора. Уколико тражену трослојну жицу не употребљавате за моторе за фреон или моторе који имају парцијална пражњења, онда апсолутно није потребно користити трослојну жицу већ је довољно користити двослојну жицу у истом стандарду.

С обзиром да се произвођачима не исплати да производе трослојну жицу од мин. 1000 – 2000 kg по једној димензији, ово је изузетно мала количина и немогуће је обезбедити количине жице према вашем захтеву. Из свега наведеног, молимо да размотрите могућност да се уместо трослојне жице, може понудити двослојна жица у истој температурној класи за 200C.

**ОДГОВОР 7:**

Може да се понуди двослојна жица у истој температурној класи за 200о C.

**У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.**